মুহাম্মদ আব্দুল মুনাইম
মুহাম্মদ আব্দুল মুনাইম আল সাইদ মুহাম্মদ আহমদ (আরবি: محمد عبدالمنعم السيد محمد أحمد, ইংরেজি: Mohamed Abdelmonem; জন্ম: ১ ফেব্রুয়ারি ১৯৯৯; মুহাম্মদ আব্দুল মুনাইম নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন। মুনাইম ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৯ ম্যাচে ১টি গোল করেছেন।